3. આ વાત છે સિક્કાની બીજી બાજુની. જરૂરી નથી કે હમેશા જ દીકરો અને વહુ ખરાબ જ હોય અને એટલે વૃધ્ધ વૃધ્ધાશ્રમ ની શરણે પહોંચ્યા હોય. પણ બની શકે કે વૃધ્ધાશ્રમ પહોચવાના કારણોમાં વૃધ્ધ પોતે જ કારણ હોય. એમની જ ભુલો હોય અથવા તો એ પોતે જ વાતે-વાતે ધમકીઓ આપતા ફરે કે આમ કરો નહીતર હું ચાલ્યો જઈશ. દરેક વાતમાં ખામીઓ શોધવાની આદત લઈને બેઠા હોય અને પોતાની મરજીનું ના થાય એટલે ઘર આખું માથે લે. અને બસ એમનું સફર અંતે વૃધ્ધાશ્રમ તરફ દોરી જાય એમને. એમનો દીકરો એમને ત્યાં પોતાની લાગણીઓને વશ થઇ મળવા પણ જાય તો ત્યાં પણ તોછડાઈ થી વર્તે અને ઉપરથી સમાજ પણ દીકરાની વાત જાણ્યા વિના માત્ર દીકરાને ધિક્કારની નજરોએ જોવે.